NOVUM ORGANUM. 191 



Neque pro nihilo aestimandum, quod per longinquas naviga- 

 gntiones et peregrinationes (quae saeculis nostris increbueruiit) 

 plurima in natura patuerint et reperta sint, quae novam philo- 

 sophiae lucem immittere possint. Quin et turpe hominibus foret, 

 si globi materialis tractus, terrarum videlicet, marjum, astrorum, 

 nostris temporibus immensum aperti et illustrati sint ; globi 

 autem intellectualis fines inter veterum inventa et angustias 



cohibeantur. l TjA< L ~* t - <Wv*<~*-^ <jjCT~TZjfcG6^*^^ * 



Authores vero quod attinet, summae pusillanimitatis est 

 authoribus infinita tribuere, authori autem authorum atque *^ * 

 adeo omnis authoritatis, Tempori, jus suum denegare. Recte ^ / 

 enim Veritas Temporis filia dicitur, non Authoritatis. ttaque 

 mirum non est si fascina ista antiquitatis et authorum et con- 

 sensus, hominum virtutem ita ligaverint, ut cum rebus ipsis 

 consuescere (tanquam maleficiati)/non potuerint. -*,.& 



Neque solum admiratio antiquitatis, authoritatis, et consensus, 

 hominum industriam in iis quae jam inventa sunt acquiescere 

 compulit ; verum etiam operum ipsorum admiratio, quorum 

 copia jampridem facta est humano generi. Etenim quum quis 

 rerum varietatem, et pulcherrimum apparatum qui per artes 

 mechanicas ad cultum humanum congestus et introductus est, 

 oculis subjecerit, eo certe inclinabit, ut potius ad opulentiae 

 humanae admirationem quam ad inopiae sensum accedat; minime 

 advertens primitivas hominis observationes 2 atque naturae ope- 

 rationes (quae ad omnem illam varietatem instar animae sunt, 

 et primi motus) nee multas nee alte petitas esse ; caetera 

 ad patientiam hominum tantum, et subtilem et ordinatum 

 manus vel instrumentorum motum, pertinere. Res enim (ex- 

 empli gratia) subtilis est certe et accurata confectio horolo- 

 giorum, talis scilicet, quae coelestia in rotis, pulsum animalium 

 in motu successivo et ordinato, videajbur imitari; quae tamen res 

 ex uno aut altero naturae axiomate pendet. 



1 Compare Campanella : " Quapropter invidi sunt aut ingenio et fide in Deum 

 exigui qui putant in Aristotele et aliis philosophis antiquis quiescendum, nee ultra 

 quaerendum : praesertim post evangelii lucem, et novi orbis ac stellarum inventionem, 

 qua prisci caruerunt, sicut et luce fldei quae perficit in nobis naturam supra ethnicos 

 non deprimit sub eorum jugo ; cum eorum philosophia sit catechismus et nostra sit 

 perfecta doctrina, teste Cyrillo : unde in mundo qui est liber Dei et sapientia [q. 

 sapientiae ?] melius legere poterimus, si gratiam qua est in nobis non negligamus." 

 Apolog. pro Galileo. 



2 " Primitivas hominis observationes " may be rendered " primary results of obser- 

 vation." The word hominis is merely used in antithesis to naturae in the next clause. 



